**porți dejghinate**

*Airkai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bazat pe cearcăne

pilonii încăpățânării

cui pe cui

din țâțâni scuip

cuib de cocostârc

de-a valma uitării

bazat pe cearcăne

pâlnii înfundate

dor cu dor

de-a v-ați ascunselea

storc din brâu

miezul în bucate

bazat pe fapte

perine umflate

gânsaci grași în izbeliște

gânduri lăsate -

gândaci pâinilor

uscate - de vânt porți

dejghinate

un susur blând

curând

ultima nucă cade